Diari Oficial de la Generalitat Valenciana


Sumari del DOGV 4917, del 04-01-2005 (2004/13703)

ACORD de 23 de desembre de 2004, del Consell de la Generalitat, pel qual es modifiquen les retribucions de l'atenció continuada i guàrdies per al personal facultatiu i personal d'infermeria d'atenció primària i de les unitats d'hospitalització domiciliària.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4917

Data del DOGV
:   04-01-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2004/13722


Data del document
:   23-12-2004

Organisme emissor
:   Conselleria de Sanitat

Tipus de document
:   Acord

Descriptors 

:   * personal sanitari
    * jornada de treball
    * remuneració del treball
    * dietes i despeses

ACORD de 23 de desembre de 2004, del Consell de la Generalitat, pel qual es modifiquen les retribucions de l'atenció continuada i guàrdies per al personal facultatiu i personal d'infermeria d'atenció primària i de les unitats d'hospitalització domiciliària. [2004/X13619]
  
El Consell de la Generalitat, en la reunió del dia 23 de desembre de 2004, va adoptar l'acord següent:
  
Les peculiaritats de l'assistència sanitària, en tant que servici públic de caràcter continu i ininterromput, exigixen la cobertura de totes les incidències que es produïsquen en matèria de gestió de recursos humans; això comporta freqüents canvis en els equips de treball que dificulten l'obtenció dels desitjables nivells de qualitat en un servici sanitari. Amb eixa finalitat s'ha subscrit un acord entre la Conselleria de Sanitat i les organitzacions sindicals presents en la Mesa Sectorial de Sanitat sobre millores relatives en l'atenció continuada i guàrdies.
  
L'objecte del present acord és complir el que establix el punt primer i quart de l'apartat primer de l'esmentat acord, quant al compromís adoptat de millorar les condicions retributives associades a l'atenció continuada i guàrdies per al personal facultatiu i d'infermeria d'atenció primària i de les unitats d'hospitalització domiciliària, mantenint l'actual model d'atenció sanitària a la Comunitat Valenciana amb un elevat nivell de qualitat assistencial, tant en primària com especialitzada.
  
Per tot això, i a proposta del conseller de Sanitat, el Consell de la Generalitat
  
ACORDA
  
Primer
  
Modificar els imports de les retribucions del complement d'atenció continuada/guàrdies continguts en l'apartat I. Personal d'Equips d'Atenció primària, apartat IV. Guàrdies mèdiques de facultatius especialistes, i apartat VI. Complement d'Atenció Continuada Domiciliària, de la Taula VI, que establix les quanties del Complement d'Atenció Continuada, de l'annex de la Llei 11/2000, de 28 de desembre, de la Generalitat, corresponent a les taules retributives d'aplicació al personal al servici de les institucions sanitàries dependents de la Conselleria de Sanitat. Els nous imports seran els establits en l'annex del present acord.
  
Segon
  
Fixar un mòdul de caràcter voluntari i compensatori de les guàrdies mèdiques per als facultatius majors de 55 anys que hagen fet guàrdies mèdiques durant 7 anys en els últims 10 anys la retribució dels quals serà de 150 euros per mòdul de 5 hores en el 2005; 165 euros per al 2006, i 180 euros al gener del 2007. Estos mòduls s'oferiran per l'administració d'acord amb els criteris organitzatius que es fixen per a cada centre o institució sanitària.
  
Tercer
  
Ordenar la publicació del present acord en el Diari Oficial de la Generalitat Valenciana.
  
Quart
  
El present acord tindrà efectes econòmics des de l'1 de gener del 2005.
  
València, 23 de desembre de 2004
  
El vicepresident i secretari del Consell de la Generalitat,
  
VÍCTOR CAMPOS GUINOT
  
ANNEX
  
PERSONAL FACULTATIU
  
ATENCIÓ PRIMÀRIA
  
 Gener 2005 Gener 2006 Gener 2007
  
0-50 hores/mes 14 €/hora 15 €/hora 16,5 €/hora
  
50-100 hores/mes 15 €/hora 16 €/hora 17 €/hora
  
Més de 100 hores/mes 16 €/hora 17 €/hora 18 €/hora
  
ATENCIÓ ESPECIALITZADA
  
 2005 Gener 2006 Gener 2007
  
1 a 3 guàrdies/mes Gener 15 €/hora
  
 Juny 15,5 €/hora 16,5 €/hora 18 €/hora
  
4 a 6 guàrdies/mes 16 €/hora 17 €/hora 18,5 €/hora
  
Més de 6 guàrdies/mes 17 €/hora 18 €/hora 19 €/hora
  
GUÀRDIA LOCALITZADA
  
 Gener 2005 Gener 2006 Gener 2007
  
Guàrdia localitzada 7,75 €/hora 8,25 €/hora 9 €/hora
  
PERSONAL D'INFERMERIA D'ATENCIÓ PRIMÀRIA I
  
UNITATS D'HOSPITALITZACIÓ A DOMICILI
  
 Gener 2005 Gener 2006 Gener 2007
  
0-50 hores/mes 8,44 €/hora 9,6 €/hora 10,5 €/hora
  
50-100 hores/mes 8,44 €/hora 10,3 €/hora 10,9 €/hora